Faida na madhara ya teknologia katika shule za sekondari

FAIDA NA MADHARA YA TEKNOLOGIA KATIKA SHULE ZA SEKONDARI
Teknolojia imeshamiri sana katika dunia yetu ya sasa hivi. Takriban asilimia 99% ya watu wanatumia teknolojia. Hapa nchini kwetu Kenya, tayari kaunti zote na pia maeneo mengi teknolojia inatumika. Ni nadra sana kupata maeneo mengine ambayo hayajiendelezi. 
Katika shule za sekondari sasa hivi, kuna faida nyingi za kutumia teknolojia kama vile, utumizi wa tarakilishi, vipatakilishi na vinginevyo vifaa hivi hutumiwa na wanafunzi na walimu pia kufanya utafiti kuhusu jambo au maelezo fulani kuhusu masomo. Badala ya vitabu walimu wana uwezo wa kufundisha kutumia vifaa hivyo ambavyo hasa vimeletwa na uzinduzi wa teknolojia.
Umuhimu mwingine ni kuwa kuna mitambo baadhi ya shule za bweni ambapo mitambo hiyo hutumika aidha kutengeneza vyakula vya wanafunzi kwa haraka, kwa mfano mitambo ya kutengeneza mikate na pia kusaga mahindi ili wapate unga wa kupikia ugali. Kwa kweli imewarahisishia kazi wapishi na pia imewapunguzia kuchoka. Walimu hawana shida ya kuwaajiri wapishi kwa idadi kubwa. Pia hupunguza gharama ya kununua bidhaa zilizotengenezwa nje kwa bei ghali. 
Pia kuna madhara mbalimbali ya teknolojia katika shule hizo za sekondari. Madhara haya huwaaribu wanafunzi wanapokuwa shule za sekondari kwa mfano, uzinduzi wa mitambo iliyozinduliwa na wana sayansi kama vile utazamaji wa televisheni katika shule, ambapo wanafunzi hawa, bila ya kusimamiwa na walimu basi hutazama picha chafu, na huwa wanafurahia. Mwanafunzi yule huaribika akili na mawazo yake ya kusoma hupungua.
Jambo lingine ni utumiaji wa kemikali hatari ambazo wanafunzi hawa huzitumia kusomea kwa kufanya majaribu katika masomo kadhaa kama vile kemia na bayolojia. Kwa kweli kemikali hizo zingine huwa ni sumu na zingine husababisha mlipuko na huenda 
zikachoma baadhi ya vitu. Nayo huwa haina budi bali kutumia kemikali hizi kwani ni lazima kusoma masomo hayo. 
Kwa kweli nidhahiri kwamba kuna umuhimu na pia kuna  madhara ya teknolojia. Upande mwingine unaharibu wanafunzi aidha kwa jambo lile au hili. Kinachotakiwa ni kwa wanafunzi wawe waangalifu sana wanapotumia teknolojia. 
Ningependekeza pia kwa shule nyingi ambazo zinatumia teknolojia ziwe na uangalifu kwani chochote kingeweza kutokea kwani alipangalo mungu hakuna anayeweza kulipangua.